fi et et fi id fi fi fi fi fi en et fi war fi fi fi fi fi fi fi fi fi fi fi fi it fi it fi fi fi fi fi fi fi fi fi fi fi fi fi fi fi fi fi fi fi fi fi sv fi fi fi fi fi fi fi fi fi fi da es fi de fi fi fi de fi fi fi de fi fi fi de fi fi de de fi fi fi fi fi de fi fi de de fi fi fi de fi fi en de fi fi fi de fi fi fi de fi fi fi fi fi de fi fi fi en fi fi fi de fi fi fi it fi fi fi ja fi fi it fr fi fi fi fi da fi fi fi et fi en fi id fi fi fi fi fi en et fi
Tampereen kirpputorit - Ehdoton helmi Kätkö! • PESOJOONAS
23.10.2020 Vinkit ja vieraskynä17 kommenttia
Tampereen kirpputorit tarjoavat kattavan valikoiman aarteita. Löytyy perinteisestä kirppiksestä secondhandia tarjoaviin uusiin tulokkaisiin sekä kansainvälisenkin vertailun kestävä aarreaitta. Suurin osa kirpputoreista on vieläpä pyöräilyetäisyydellä toisistaan. Tämä siis entisen hesalaisen näkövinkkelistä sanottuna. Lielahden kirpputorikeskittymään tosin kannattaa mennä autolla tai bussilla.
Listasta puuttuu ainakin lähikuntien helmet, joten vinkkailkaa kommenttikenttään näitä!
Yksi Tampereen parhaimmista kirppiksistä. Laajan valikoiman ansiosta, Radiolla tulee käytyä melkein kerran viikkoon kurkkaamassa, mitä on tarjolla. Mukaan on lähtenyt vaatteita sekä astioita kohtuu hinnalla. Huonekaluja Radiokirppikseltä ei löydy, mutta tuoreita pullia kylläkin!
Radiokirppiksen kupeesta löytyy myös kahdessa tasossa palveleva Tarina. Tarinan yläkerrasta voi bongata merkkituotteita sekä todellisia astialöytöjä. Toki hinnat ovat myös sen mukaisia. Alakerrasta taas löytyy sekalaista kirpputoritavaraa siististi ja selkeästi lajiteltuna.
Kuninkaankadun Fidassa tulee käytyä harvasen viikkoa. Liike sijaitsee hyvällä ohikulkupaikalla, jolloin sinne on helppo mennä ja tulla. Miesten vaatevalikoima sekä astiavalikoima ovat vähän niin ja näin, mutta naisten vaatteiden puolelta saattaa tehdä hyviä löytöjä. Liike kaipaisi pientä freesausta ja uudelleen järjestelyä. Tuntuu, että tilaa ei ole hyödynnetty aivan parhaalla mahdollisella tavalla.
Edit: Juurikin pääsin sanomaan, ettei tilaa ole hyödynnetty parhaalla tavalla, niin liikkeessä on tehty pientä uudelleen järjestelyä.
Helsingin Uffeissa parasta on se, että jokainen Uff on omanlaisensa, tietylle tyylille suunnattu. Enää ei tarvitse siis summa mutikassa suunnata Uffeja läpi. Nyt Tampereelle on myös avautunut vintage Uff, jonka valikoima vastaa Fredan Uffia. Myymälä on vielä paraatipaikalla, Hämeenkadulla Sokosta vastapäätä. Toivon, että tässä on keskustojen uusi tulevaisuus: lisää kierrätyskauppoja uutta tavaraa myyvien sekaan.
Tampereen toinen Uff löytyy vähän haastavasta paikkaa, Danske Bankin alakerrasta liukuportaiden takaa. Tämä Uff on ns perus-Uffi eli vaatteita löytyy eri tyylilajeista. Yhdestä nurkasta löytyy pieni valikoima vintage-herkkuja.
Oldiesta saa tehtyä taatusti kaupungin laadukkaampia merkkilöytöjä. Liike on kuin tehty muotitietoisille kuluttajille, jotka pelkäävät leimaantua kirppishaukoiksi. Vaatteet ovat selkeästi esillä ja liike ei muistuta kirpputoria. Huhujen mukaan Anna Puu on myös myynnyt Oldiessa vaatteitaan. Kannattaa varautua ”korkeisiin” hintoihin, sillä monet vaatteet saattavat tuntua tavan kirppishaukalle arvokkaille, mutta on hyvä muistaa tuotteiden alkuperäinen hinta.
Merkitys 2hand, Hallituskatu 7
Kaupungin uusin second hand -liike Merkitys avasi ovensa pari viikkoa sitten. Merkitys muistuttaa Helsingistä tuttua ReLove-ketjua. Merkitys panostaa laatuun ja esillepanoon. Kyse ei niinkään ole kirpputorista vaan mahdollisimman lähellä perinteistä vaatekauppaa. Merkityksen kaltaisia liikkeitä tullaan varmasti näkemään tulevaisuudessa lisää.
Kirpputori Kodin Kakkonen, Papinkatu 20
Kun astuin ensimmäisen kerran Kodin Kakkoseen sisään, luulin kirppistä noin seitsemän kertaa pienemmäksi. Tila vain jatkui ja jatkui. Pöydät olivat aika täynnä tavaraa ja hyvin sekavaa tavaraa myös. Jos mielit kirjojen maailmaan, täältä löytyi iso alue kirjoille. Kovinkaan suuria odotuksia en laskisi tälle kirppikselle, mutta käväisemisen arvoinen paikka.
Kyttälän Kirppis, Aleksanterinkatu 10
Onko etsinnässä Arabiaa tai Iittalaa? Suuntaa Kyttälän kirppikselle ja suurella todennäköisyydellä löydät suomalaista lasia ja posliinia tarpeisiisi. Kaupungin laajin astiavalikoima! Toki hinnat ovat myös sen mukaisia. Alakerrasta saattaa tehdä hyviä ja edullisia astialöytöjä, jos esimerkiksi ensikotiin on tarvetta perus astioille. Sen sijaan, että suuntaisi Ikeaan ostamaan laseja ja kippoja, ota mieluummin eka katsontaan Kyttälän Kirppis.
Amurin Kirppis, Satakunnankatu 59
En tiedä voiko tätä paikkaa sanoa kirpputoriksi vai kaatopaikaksi, mutta iso elämys se on! Aukioloajat eivät kuulemma ole niin justiinsa, joten toivotaan, että tämä on auki, jos olet suuntaamassa Amurin Kirppikseen. Kirppis voi paikoitellen muistuttaa kaatopaikkaa ja aivan joka nurkkaan siellä ei pääsekään näkemään, sillä tavaraa on lattiasta kattoon. Alakerrassa tosin on liikkumatilaa hieman enempi. Ja jos etsit Tampereen murretta, suuntaa ehdottomasti tänne!
Kirpputori Bueno, Itsenäisyydenkatu 13
Bueno keskittyy täysin vaatteisiin. Liike on iso, omaa laajan valikoiman sekä selkeän esillepanon. Itse tykkään, kun on tilaa liikkua ja hypistellä rekkejä. Osa kirpputoreista on huonosti valaistuja, täyteen ahdettuja ja et ole aivan varma miten käytävät menevät. Buenossa ei tätä ongelmaa ole. Jos tulisi tehdä täsmäiskuja vaatteiden osalta, suuntaisin Buenoon.
Edit: Buenosta löytyy myös kodin pientavaraa.
Fida Tammela, Tammelan puistokatu 37
Tammelan Fidan liike oli valitettavasti pettymys itselleni. Valikoima on aika pieni ja sekava. Ehkä erikoistuminen tiettyyn tyylisuuntaan voisi toimia, jolloin tarjonta ei olisi kaikille kaikkea. Liike sijaitsee Buenon vieressä, joten kannattaa toki käydä vilkaisemassa myös Tammelan Fidan tarjonta.
Kätkö Vintage, Aaltosenkatu 31
Nimensä mukaan kätkö. Astuessani Kätköön tuntuikin olisin saapunut Köpiksen tai Damin vintage-kauppaan. Viimeisen päälle tyylikäs ja tunnelmallinen kahdessa kerroksessa oleva liike. Yläkerrasta löytyy vaatteita ja astioita, alakerrasta huonekaluja. Jos mielit vintagea, ota suunnaksi ehdottomasti Kätkö. Kissaihmiset: Kätkön vierestä löytyy kissakahvila.
Ps. Jos et pääse paikan päälle, tsekkaa Kätkön nettikauppa!
Kirpputori Silinteri, Koivostonkylän Prisma, Lempääläntie 21
Jos pitää valita yksi Tampereen kirpputoreista, olisi se ehdottomasti Silinteri. Saman yrityksen kirppis Jyväskylän Kirrissä on myös yksi suosikeistani tuolla alueella. Silinteri löytyy Prisman yhteydestä, joka on parivaljakkona oikein toimiva. Juuri tällaisten yhdistelmien kautta, kirpputorit tulevat tutummaksi laajemmalle yleisölle. Kävin ensimmäistä kertaa Silinterissä viime viikolla ja monissa ”hyvän tavaran” pöydissä sattui olemaan -50%-laput. Mukaan lähti puoli-ilmaiseksi Arabian kukkaruukku ja hyllyyn jäi useita Jokapoika-paitoja alennuslapuilla. Silinteristä löytyy myös huonekaluja.
SPR kontti, Harjuntausta 3
Kirppishaukkojen unelma, SPR:n Kontit! Toimivat joka kerta. Jos mietit viikonloppu tekemistä, ota suunnaksi Lielahden kirppiskeskittymä, josta löytyy myös Kontti. Kontista löytyy vaatteita, pyöriä, huonekaluja, astioita, urheiluvälineitä ja -vaatteita. Kaikkea! Henkilökunta on myös aina ystävällistä.
Jonnan kirppis, Enqvistinkatu 7
Jonnan kirppistä kuvaa parhaiten sana perinteinen. Hyvin perinteinen kirpputori. Hiukan ahtaat hyllyvälit sekä pienet pöydät, jotka pursuavat aarteita ja rojua. Sopii hyvin käydä Lielahden kirppuritorikierroksella, mutta pelkästään tätä varten en välttämättä lähtisi Lielahteen.
Lielahden kierrätyskeskus, Harjuntausta 3
Oma suosikkini Lielahden kirppiksistä on kierrätyskeskus. Avara tila, joka on selkeästi käytetty hyödyksi. Jos kaipaat vispilää, löydät sen täältä. Jos etsit leipäveistä, löydät sen täältä. Jos kaipaat tauluun kehyksiä, löydät sen täältä. Jos etsit puvun housuja, löydät sen täältä. Kierrätyskeskus ei ole vielä kertaakaan pettänyt!
Fida Lielahti, Possijärvenkatu 2
Lielahden Fida on taattua Fidaa. Paljon tasokasta tavaraa, hyvällä hinta-laatusuhteella. Viimeksi kun kävin täällä, piti ihan himmailla ja viedä ostoksia takaisin paikoilleen, ettei olisi lähtenyt aivan mopo keulimaan. Liikkeessä on selkeät osastot ja esillepano.
Ps. Ota tästä myös lomavinkit Helsinkiin!
Lue edellinenRäntäinen rakkauspäiväkirja – Yhdessä eloLue seuraavaRakkauspäiväkirja – Ero, etäsuhteen tuskallinen hetki
Kiitos tästä. Ollaan jossain vaiheessa tulossa Tampereelle, viimeksi tuolta Kätköstä löytyi jalkalamppu mukaan 🙂 Pitää suunnata tuonne Hämeenpuiston puolelle kaupunkia, ei olla siellä kierreltykään.
Mulla meinas kanssa lähtee tuoli ja lamppu Kätköstä, mutta ensi kertaan! 🙂
Kirpputori Outolintu Kangasalla on tosi hyvä ja siisti kirppis. 💛
Kiitos vinkistä! Kirjataan ylös kun tie käy Kangasalle.
Hienosti koottu kaikki yhteen 👍 Tampereella on huiput kirppikset, löytää aina jotain 😍
Yksi ehkä se parhain jäi uupumaan, Hervannan Swap kirppis 🤗
Kangasalan puolella Pirkan kirpputorikeskus, kaikkein isoin kirpputori mitä Pirkanmaalta varmaankin löytyy 👍
Kiitos vinkeistä! Pirkan kirppikselle pitää ehdottomasti suunnatta. 🙂
Näiden lisäksi Tampereella kannattaa kurkata myös Oldien (Kauppakatu 6) ja Miela designroomin (Hämeenkatu 20) pre-loved osasto. Hervannassa kirpputori Swap (Lindforsinkatu 4). Nekalassa kierrätyskeskus (Vihiojantie 26). Ihanat vintage-aarteet Vintage Gardenista (Ilmarinkatu 9) ja Helga-Neiti secondhand (Aleksanterinkatu 30). Jos hieman kauemmas malttaa lähteä kirppistelemään, niin Pirkan kirpputorikeskus Kangasalalla (Mäkirinteentie 4) ja Pirkkalassa Ropelli (Kenkätie 7).
Hei tässähän oli monta uutta kohdetta mulle. Nekalaan siis ensi viikolla! 🙂 Ja Oldie unohtui listasta täysin, vaikka tuttu paikka onkin.
Harmillista, ettet ole maininnut pelastusarmeijan kirppiksiä. Huono postaus.
Harmi jos postaus on kertaheitolla huono, kun yksi kirppis uupuu listasta. Pitääpä googlettaa, missä pelastusarmeijan kirpputori on.
Sellukatu 15, lielahti, pelastusarmeijan Ivars.
Toinen Lönnrotinkatu 4 Hervannassa.
Lielahti tänään positiivinen yllätys, siisti, selkeä ja hyvää tavaraa👍
Ivars on oikeasti iCare 😊
Hyvä lista, kiitos. Kannattaa joskus testata myös Viimeinen Oljenkorsi joka sijaitsee Terälahdessa. Sellanen pienempi maalaiskirppis. Ja kyllä, Tampereella sekin on 🙂
Hei hyvä lisä! Pitää käydä koluamassa läpi tämä myös. 🙂
Listasta unohtui Nextiili Lielahden kierrätyskeskuksen naapurissa. Vaatteita, kankaita, impelutarvikkeita.
Hyvä lisäys listaan! 🙂
Hervannan UFF Kauppakeskus Duon yläkerrassa käymisen arvoinen paikka
Sähköpostiosoitettasi ei julkaista. Pakolliset kentät on merkitty *
Ajatuksia ja kuulumisia elämästä